ועדת הכספים, כנסת 20, פרוטוקול מספר 664, 2017-03-07 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: יש לנו סדר יום ארוך אז נשתדל להתקדם.

משה גפני: על סדר היום: אישור מוסדות ציבור לעניין סעיף 46 לפקודת מס הכנסה (רשימה שסימנה 11-178-17).

<ארז אורעד: בני למקין לא הגיע אבל הוא אישר לי שלכל מוסדות הציבור הללו יש אישור ניהול תקין.

<ארז אורעד: בוקר טוב לכולם, לוועדת הכספים.

<ארז אורעד: אני מתכבד להביא בפניכם רשימה שמספרה 11-178-17, של מוסדות ציבור לעניין סעיף 46 לפקודת מס הכנסה.

<ארז אורעד: אנחנו מבקשים מוועדת הכספים לאשר אותם.

<ארז אורעד: מוסדות הציבור האלה מונים מוסדות ציבור ממגוון העשייה של החברה האזרחית: מוסדות חינוך, מוסדות דת, מוסדות שעוסקים במטרות ציבוריות של בריאות, ספורט, הכול לפי המטרות הציבוריות שקבועות בסעיף 9(2) כמטרה ציבורית.

<ארז אורעד: הרשימה בפניכם.

<ארז אורעד: היא מונה 79 מוסדות ציבור שמועמדים לאישור של ועדת הכספים.

<ארז אורעד: זה מונח לפניכם בכבוד רב.

משה גפני: דיבר אתי חבר הכנסת אלעזר שטרן אל "רעות".

<ארז אורעד: אף השגה לא הגיעה לאוזניי.

<ארז אורעד: אני לא רואה את "רעות" פה.

<ארז אורעד: כל הרשימות עברו את המפקחים, את הוועדה הציבורית הפנימית ברשות המסים ואת כל הבדיקות המקצועיות.

משה גפני: אין השגות עליהן?

<ארז אורעד: אין השגות.

<ארז אורעד: הרשימה הועברה לוועדת הכספים.

<ארז אורעד: לפי הנוהל היא גם הושמה באתר של ועדת הכספים לפני הדיון והיא מונחת לפניכם לאישורכם.

משה גפני: מי בעד אישור הרשימה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 2

משה גפני: נמנעים – אין

משה גפני: הרשימה אושרה.

משה גפני: תודה רבה.

<ארז אורעד: תודה רבה לכולם.

משה גפני: חבר הכנסת שטרן דיבר אתי כמה פעמים והשם זה לא מה שהוא אמר לי, זה שם אחר.

<ארז אורעד: אם הייתה לו איזו השגה הוא יכול היה לפנות.

משה גפני: לא הייתה השגה.

משה גפני: ארז אורעד, אני מודה לך.

משה גפני: אמרתי ואני חוזר ואומר, לאחרונה האישורים של מוסדות לפי סעיף 46 נעשים בקצב משביע רצון.

משה גפני: היו תקופות שבהן היינו צריכים לחכות זמן רב, וזה לא בסדר.

משה גפני: מאחר ובסך הכול המדינה צריכה לעשות את הפעולות האלה, היא הפסיקה לעשות אותן ועושה את זה החברה האזרחית, חשוב שהרשימות יגיעו בקצב ראוי.

משה גפני: אני מודה לך.

<ארז אורעד: אני מודה לוועדת הכספים שמשתפת פעולה.